Oficiálna hra F1 pre rok 2018 nabitá licenciami
Už od roku 2009 sa oficiálnym formulám hrám venuje výhradne štúdio Codemasters, a inak to nie je ani pre sezónu 2018, pre ktorú je vydaný čerstvý titul F1 2018. Ten sleduje kroky svojho predchodcu a výrazne vylepšuje zážitok z hry na miestach, kde by to ešte pred pár rokmi bolo nemysliteľné. Nielen, že obsahuje množstvo licencií tímov, formúl aj jazdcov, ale zároveň prichádza aj s radom noviniek týkajúcich sa zvukov a jazdných vlastností.
Vývojári sa konečne dohodli s tímami na čiastočnom uvoľnení informácií z testovaní motorov aj podvozkov, majú informácie o palivových testoch aj o takých detailoch, akými sú opotrebovávanie pneumatík alebo chovanie zmesí pri špecifických podmienkach. To všetko im umožnilo vytvoriť hru, ktorá sa čo najvernejšie blíži reálnym podmienkam na trati. Monoposty tak reagujú na zmenu počasia dynamickejšie, teplota pneumatík môže od určitého momentu výrazne ovplyvniť priebeh pretekov a pod.
Jednotlivé vozidlá sú tentokrát vybavené realistickými zvukmi nahratými priamo zo skúšok či pretekov. Týka sa to súčasných formúl, ako aj historických vozov, ale v druhom prípade len v niektorých prípadoch (zvyšok zvukov vozidiel, kde nebola získaná licencia, tvorcovia upravili a dorobili na základe podobných vozidiel).
V hre F1 2018 je celkovo 20 licencovaných pilotov a cez 20 okruhov z celého sveta, medzi ktorými síce ubudol Sepang, ale pribudla dvojica Hockenheimring a okruh Paula Ricarda. Hráči si môžu zahrať v režime Kariéry, skúsiť si Časovku, online hranie v skvelom Multiplayeri, skúsiť šťastie vo Víkendových pretekoch alebo si vyskúšať Šampionát. Pocit skutočných pretekov dodávajú aj rozhovory s médiami, ktoré sa ale nedajú vypnúť, sú len po anglicky a ponúkajú málo času na odpoveď. Zároveň ale umožňujú lepšie vyprofilovať pilotov F1 na základe ich odpovedí (miláčik publika, drsný športovec, profesionál telom i dušou a pod.). Už tradične nechýba možnosť meniť pohľad hráča na jednu zo siedmych kamier.
Minimálne požiadavky na PC:CPU: Intel Core i3 2130 alebo AMD FX 4300 RAM: 8 GB GPU: Nvidia GT 640 alebo AMD HD 7750 HDD: 50 GB voľného miesta Ďalšie: DX 11, Win 7
Hlavné funkcie a vlastnosti:
- Licencované trate, pretekári, tímy aj stroje
- Vylepšená fyzika
- Najlepšie zachytenie zvukov v sérii
- Interakcia s médiami
- Viacero herných módov
- Lepšia fyzika a grafika
- Pomerne zbytočné rozhovory


World Racing 2


Cross Racing Championship 2005


Alarm für Cobra 11: Nitro


Stunt Rally


Mercedes CLC Dream Test Drive


Kart n' Crazy